Cynthia E. Rosenzweig
Rosenzweig alihudhuria na kusoma katika ndaki ya Cook iliyopo ndani ya Chuo Kikuu cha Rutgers na kupata shahada ya kwanza ya Sanaa katika sayansi ya kilimo mnamo mwaka 1980. Mtazamo wa Rosenzweig katika kilimo ulianza mwaka wa 1969, wakati yeye na mume wake mtarajiwa walipokodisha na kuendesha shamba huko Toscany, Italia, wakichuma zabibu na mizeituni na kufuga wanyama kama mbuzi, nguruwe, bata na bata bukini.  Aliamua kurudi chuo kikuu kusomea kilimo, na kupata Shahada ya Uzamili ya Sayansi katika Udongo na Mazao kutoka Chuo Kikuu cha Rutgers mwaka wa 1983.  Wakati wa Shahada yake ya Uzamili, aliajiriwa na Taasisi ya NASA Goddard ya Mafunzo ya Anga na kuanza kusomea ardhi ya kilimo kwa kutumia data ya setilaiti. Kisha alipata Ph.D. kutoka Chuo Kikuu cha Massachusetts Amherst katika Sayansi ya Mimea, Udongo na Mazingira mwaka wa 1991.